Document ID: 32005D0871

ODLOČBA KOMISIJE
z dne 6. decembra 2005
o oprostitvi Danske in Slovenije nekaterih obveznosti pri trženju gozdnega reprodukcijskega materiala v skladu z Direktivo Sveta 1999/105/ES
(notificirano pod dokumentarno številko K(2005) 4727)
(Verodostojni sta samo dansko in slovensko besedilo)
(2005/871/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1), in zlasti člena 20 Direktive,
ob upoštevanju zahtev, ki sta jih predložili Danska in Slovenija,
ob upoštevanju naslednjega:
(1)
V skladu z Direktivo 1999/105/ES lahko Komisija ob upoštevanju določenih pogojev državo članico oprosti nekaterih obveznosti pri trženju gozdnega reprodukcijskega materiala iz navedene direktive.
(2)
Danska in Slovenija sta zaprosili za oprostitev obveznosti glede nekaterih drevesnih vrst.
(3)
Ker se gozdni reprodukcijski material zadevnih vrst tam običajno ne razmnožuje ali trži in je rast zadevnih gozdnih drevesnih vrst minimalnega gospodarskega pomena, je treba Dansko in Slovenijo glede zadevnih vrst in gozdnega reprodukcijskega materiala oprostiti obveznosti iz Direktive 1999/105/ES.
(4)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Danska in Slovenija sta za vrste iz seznama v Prilogi k tej odločbi oproščeni obveznosti uporabe Direktive 1999/105/ES z izjemo člena 17(1).
Člen 2
Ta odločba je naslovljena na Kraljevino Dansko in Republiko Slovenijo.
V Bruslju, 6. decembra 2005

Labels: 3
15
18
6